ร้านแซ่บนัวตั้งอยู่ที่ Amatio Park ซอยทองหลางอมตะนคร 
มีที่จอดรถมากมาย ไปตอนวันหยุดเทศกาลปีใหม่ คนน้อยมาก  

เข้าไปร้านนี้เป็นโต๊ะแรกสั่งอาหารเรียบร้อยก็มีโต๊ะถัดไปเข้ามา แต่โต๊ะนั้นได้น้ำดื่มก่อนเรา 
และแก้วน้ำที่ทางร้านนำมาเสริฟเป็นแก้วเปียกไม่แน่ใจว่าเพิ่งล้างหรืออะไร แต่คนน้อยๆแบบนี้ส่วนตัวคิดว่าแก้วควรจะแห้งสนิทไม่ควรเปียกอยู่แล้วเอามาให้ลูกค้า
เมนูที่สั่งมี แกงอ่อมหมู  ส้มตำปูปลาร้า ตำซั่วปูปลาร้า ปีกไก่ทอด หมูมะนาว
รสชาติรวมๆพอทานได้ ยกเว้นหมูมะนาวออกหวานไปหน่อยและราคาอาหารไม่แพง

พูดถึงการบริการของพนักงานรู้สึกไม่ประทับใจเท่าไหร่ เพราะพนักงานส่วนใหญ่กดโทรศัพท์มือถือตลอดเวลา โดยเฉพาะพนักงานชาย มือนึงถือเมนูอาหาร อีกมือยังกดโทรศัพท์อยู่เลย ขนาดตอนเดินไปชำระเงินที่เคาเตอร์ ยืนอยู่หน้าเคาเตอร์แต่พนักงานก็มัวแต่ก้มจิ้มโทรศัพท์ไม่สนใจลูกค้าเลย จนต้องเรียกพนักงาน
และขอคอมเม้นอีกอย่างคือเป็นร้านติดแอร์แต่มีแมลงวันเข้ามา ไม่ใช่แค่ 1-2 ตัว แต่เจอมากกว่านั้นโดยส่วนตัวคิดว่าร้านแบบนี้ไม่ควรปล่อยให้แมลงวันเข้ามานะคะ เพราะมันทำให้ดูไม่สะอาด